section_heading: Diferencijalna dijagnoza
paragraph_text: S obzirom na to da su kod artroze znakovi upale minimalno izraženi ili odsutni i da nema sistemskih manifestacija bolesti, artroza se lako razlikuje od ostalih upalnih bolesti zglobova (artritisa). Charcot–Marie–Toothova bolest se lako diferencira neurološkim pregledom i rendgenskom snimkom. U diferencijalnoj dijagnostici isto tako ne treba isključiti i mogućnost da artroza može biti istovremeno prisutna s bilo kojom drugom reumatskom i nereumatskom bolešću zglobova. Valja biti vrlo oprezan i ne pripisivati sve tegobe u zglobovima, pogotovo kod kralježnice, degenerativnim promjenama zglobova (artrozi), jer one mogu biti i posljedica metastaza malignih tumora, multiplog mijeloma, osteoporoze i mnogih drugih bolesti. U tablici niže navedene su neke bolesti koje mogu dati slične simptome artrozi; ! Osnovna !! Moguća